Têgêrayîşê Cinîyan ê Kurdan ê Parisî (TJK-F) têgêrayîşanê cinîyan ê Fransa û Îranî reyde bi sloganê 'cinîye, cuye, azadîye' seba paştdayîşê cinîyanê Rojhelatê Kurdîstanî warê Republique yê Parisî de çalakîyêke kerde. Çalakîye serkêşîya Koordînasyonê Cinîyan ê Mîyanneteweyî yê Fransa, Komeleya Cinîyanê Îranî yê Demokratîke û Keyeyê Cinîyan ê Parisî de ameye kerdene. Îdarekarê Şaredarîya Parisî zî tewrê çalakîye bîyî.
Çalakîye de bêmabên sloganê 'cinîye, cuye, azadîye' ame berzkerdene û ame vatene ke ê sey cinîyan paştî danê xoverdayîşê cinîyanê Îranî û Rojhelatê Kurdîstanî. Cinîyan venga hukmatê Fransa da ke vera rejîmê Îranî tewirê xo bimojno, tedaya Îranî bikero.
Vervatoxa Têkilîyanê Teberî ya CDK-Fyî Bêrîvane Firat zî ard ziwan ke sloganê 'cinîye, cuye, azadîye' sembolê waştişê azadîya cinîyan o.
Çalakîye bi sloganan qedîyaye.
